
Edvardo  Wkekes  Bennett  Auctore. 


PRCKEMIUM. 

Hi  morbi  attentionem  medici  maxime  sibi 
vendicare  debent,  qui  ex  natura,  violentia,  exitu- 
que lethali,  minimum  temporis  ad  ferendam  aegris 
salutem  permittunt.  Ad  diligentiam  in  his  quo- 
que augendam  saepissime  accidit,  quod  cito  atque 
prudenti  remediorum  usu,  morbos  quamvis  peri- 
culosissimos ad  finem  felicem  perducere  possimus. 
Hujusce  rei  exemplum  habemus  in  morbo  quem 
pro  hujus  dissertationis  argumento  selegi,  qui,  ni 
principiis  obstetur,  signis  tam  diris  in  ejus  pro- 
gressu stipatur,  et  faciem  adeo  horrendam  induit, 

ut  omnia  medici  auxilia,  utcunque  idonea,  frus- 
tretur. 

Febris  Puerperarum  morbus  est,  qui,  in  omni 
regione,  omnibus  anni  tempestatibus,  omni  coelo, 
saepissime  autem  nosocomiis,  urbibusque  confertis 
accidit ; nulli  aetati  aut  ordini  puerperarum  par- 
cit ; neque  quibus  partus  facilis  fuerit  nec  diffici- 
lis ; neque  quibus  bonus,  nec  malus  corporis  habi- 
tus ; neque  quibus  est  valetudo  firma,  nec  infirma. 
Igitur  nil  mirandum  est,  morbum  tam  late  dif- 
fusum, formosissimam  amabilisissimamque  par- 
tem generis  humani  corripientem,  tantum  mise- 
riae atque  stragis  efficientem,  studium  medicorum 
gravissimum  in  omni  aevo  provocasse. 

Quandoquidem  tam  multi  et  scientia  insignes 
viri,  hunc  morbum  exponendo  sese  exercuerunt, 
descriptionem  inceptare  in  me  ineptum  videatur  ; 
sed  hoc  opusculum,  nisi  votum  hujus  praeclara 
Academia  mandata  exequendi  me  impulisset, 
luci  nunquam  tradidissem.  His  pramissis,  modo 
tam  simplici  et  manifesto  quam  facere  possum, 
indicia  morbi  distinguentia,  causas  monstrare,  la- 
tionem que  medendi,  et  alia  ad  eum  pertinentia, 
conabor,  ut  occasiones  mihi  contigerunt  videndi, 
dum  inter  agras  versabar  Nosocomio  in  curam 
parturientium  Eblana  constituto. 


DE  FEBRE  PUERPERARUM.  3 

v. 

DE  MORBI  HISTORIA. 

Febris  Puerperarum  post  partum  incipit, 
plerumque  exeunte  secundo,  vel  ineunte  die  ter- 
tio, cum  rigoribus,  et  maximo  dolore  in  regione 
hypogastrica,  parte  digitis  impressa.  Quamvis 
hunc  ordinem  fere  observat,  tamen  varietate  non 
prorsus  caret,  nam  in  ipso  parturiendi  tempore, 
vel  etiam  ante  (Hulme  et  aliis  testantibus  *) 
puerperas  invadit,  et  cum  doloribus  partum  se- 
quentibus confundi  solet,  alias  non  nisi  multis 
elapsis  diebus  f . In  mulieribus  nonnullis,  adeo 
leves  sunt  rigores,  ut  vix  aut  ne  vix  quidem  no- 
tari possunt,  dum  in  aliis  quam  maxime  saeviunt. 

Brevi  post  tempore,  totum  abdomen,  moles- 
tia generali  et  dolore  magnopere  auctis,  tumet,  in- 
terdumque  eam  fere  aequat  molem,  quam  partu 
nondum  edito  habuerat.  Rigoribus  diminutis 
calor  cutis  magnus  supervenit,  pulsus  arteriarum 


* Vide  Hclme’s  Treatise  on  Puerperal  Fever ; nec- 
non  Clakke’s  Observations  on  Puerperal  Fever. — Med. 
Commen.  vol.  v. 

-f*  Vide  case  of  Margaret  Myrtle. — Home’s  Cli- 
nical  Experiments  and  Histories. 

tenues  plerumque  et  celeres  evadunt ; ac  raro  mi- 
nus quam  a centum  et  viginti,  ad  centum  et 
quinquaginta,  in  horae  sexagesima  parte  numeran- 
tur. 

Pervigiliis  vexatur  aegra,  vultus  pallet,  mag- 
namque  anxietatem  exprimit,  oculos  et  os  lividus 
circumdat  gyrus,  oculi  in  statu  medio  somnum 
inter  ac  vigiliam  languidi  videntur,  alae  nasi 
motu  continuo  intremunt.  Sitis  magna,  vomi- 
tusque miserrimam  importunissime  torquent,  ne- 
que quidquam  in  ventriculo  retineri  queat ; ejecta 
initio  flava  sunt  et  subviridia,  postea  ingraves- 
cente morbo  nigfa  evasura.  Dejectiones  praeter 
naturam  putridae  sunt,  ac  spumosae  coloris  argillae, 
ferventes,  simillimae  spumae  cerevisiae ; lingua  in- 
terdum param  afficitur,  sed  plerumque  initio 
morbi  muco  obtegitur ; at  si  signa  infausta  ad- 
sint, sordibus  fuscis.  Nonnullis  tam  magna 
est  debilitas,  ut  nec  sese  movere  in  utrumque  la- 
tus valeant ; abdominis  dolor  maxime  urget,  pon- 
dus etiam  stragulorum  fatigat,  nec  tolerari  potest ; 
et  ad  sese  levandum  musculosque  abdominis,  et 

praesertim  peritonaeum  relaxandum,  aegra  abdo- 

\ 

men  versus  cruribus  reductis  supina  cubat.  In- 
terdum secundo  tertiove  die  post  febris  acces- 

sum,  fallax  occurrit  symptomatum  remissio,  quae 
medicum  illudat,  quia  morbus  saepissime  talibus 
exemplis  vires  acquirit,  auctoque  impetu  redit. 
Dirae  malorum  cohorti  sese  socium  addit  respira- 
tio difficillima,  atque  laboriosa ; cui  plerumque 
succedit  plenitudinis  et  gravitatis  circa  praecordia 
sensus. 

In  hoc  morbi  stadio  lac  evanescit,  quamvis 
prius  secretum  fuerat  copia  magna,  mammis  jam 
flaccidis  et  relaxis ; lochia  aut  in  toto  supprimuntur, 
aut  minuuntur,  vel  si  adsint,  vitiata,  putrida  ac 
nigra  fluunt ; urina  rubra  est  et  parca,  sedimen- 
tum furfuraceum  deponens,  interdum  tam  magno 
dolore  reddita,  ut  ad  catheteris  usum  recurrere 
necesse  sit.  Negligentia  summa  adest  quoad 
res  plurimas,  quae  paulo  ante,  morbo  haud  ingra- 
vescente, maximam  aegrotantis  sibi  vendicaverant 
curam,  et  mater,  nuper  maxime  solicita,  jam  nil 
de  infante  quaerit.  Maculae  erysipelatosae  saepe 
apparent,  circiter  cubitorum  ac  genuum  junctu- 
ras, quae  Nosocomio  Eblanae  exitum  exitialem 
semper  denunciaverunt,  quamvis  secundum  opi- 
nionem Doctoris  Gordon*,  haud  infaustum 


* Vide  Gtordon  s 1 reatisc  on  the  Puerperal  Fever. 

signum  erat  in  febre  quae  Aberdoniae  grassaba- 
tur. 

Per  totum  morbi  decursum,  aegrotans  usque 
ad  extremum  fere  spiritum,  mirabile  dictu  ! men- 
tis compos  manet,  quamvis  dolor  capitis,  praeser- 
tim circa  tempora  atque  oculos,  acutus  adfuerat. 
Diarrhoea  magnaeque  dejectiones  jam  succedunt, 
quamvis  initio  alvus  pertinaciter  adstricta  fuerat ; 
respiratio  magis  ac  magis  laboriosa  fit,  sudor  ge- 
lidus in  summo  corpore  erumpit ; pulsus  arteri- 
arum tam  celeres  et  tenues  evadunt,  ut  nec  nu- 
merari possunt ; vires  franguntur  ; faeces  et  urina 
inscia  aegra  elabuntur ; suspiria  ex  pectore  imo 
infelix  ducit,  facies  cadaverosa  fit,  donec  mors 
venit,  et  tot  miseriis  finem  imponit.  Tempus 
exitus  exitialis  diversis  in  exemplis  diversum ; 
rigor  ipse  interdum  aegram  oppressit  * ; hoc  autem 
saepissime  post  tertium  et  ante  diem  decimum  ac- 
cidit, alias  tamen  post  dies  quindecim,  vel  ut 
quidam  volunt,  octodecim  elapsos  f,  aegra  animam 
efflavit. 


* Vide  Maxnixg’s  Observations  on  Puerperal  Fever. 
f Vide  Hulme’s  Treatise  on  Puerperal  Fever. 

DE  CADAVERIS  SECTIONE. 

Corporibus  hac  febre  sublatarum  exploratis, 
omnia  peue  viscera  abdominis  plus  minusve  viti- 
antur. In  cavo  seri  magna  copia  cum  lympha  coa- 
gulabili  innatante  conspicitur ; intestina  aere  val- 
de distenduntur,  et  conglutinantur  lympha  inter- 
posita. 

Peritonaeum  et  omentum  inflammatione  ple- 
rumque implicantur,  quae  interdum  ad  thoracem 
serpit,  partes  uteri  et  vesicae  quae  peritonaeo  te- 
guntur, necnon  inflammatione  afficiuntur.  Ova- 
ria atque  tubiFallopiani  aut  suppuratione  in  toto 
delentur,  aut  pure  implentur. 

In  vesicula  fellis  magua  invenitur  copia  bilis ; 
ventriculus  etiam  inflammatur,  et  humoris  majo- 
rem minoremve  copiam  subnigri  coloris  continet, 
ejusdem  generis  ac  dum  morbo  laborans  aegra 
ejecit.  Si  intestina  intrinsecus  explorata  sint, 
tunica  mucosa  vitiata  apparet,  et  secretione  fusca 
obtecta.  Duo  exempla  vidi,  in  quibus  lumbrici  te- 
retes inveniebantur,  quamvis  purgantia  impigra 
per  totum  morbi  decursum  usurpata  erant. 

DE  MORBI  CAUSIS. 

De  Febris  Puerperarum  causis  varii  in  varias 
sententias  ivere.  Lactis  metastasin  Levrette 
et  Van  Swieten,  dum  plurimi  alii  lochia  sup- 
pressa, pro  causa  posuere.  Doctor  Hulme  ute- 
rum gravidum  intestina  prementem  atque  omen- 
tum, causam  excitantem  esse  judicat.  Doctor 
Armstiiong  *,  et  alii  haud  parvi  nominis,  mor- 
bum primo  peritonitidem,  in  ejus  progressu  cum 
febre  typi  typhoidei  comitatum,  esse  putant. 
Puerperae  huic,  febri  obnoxiae  fiunt,  ex  omnibus 
quae  corpus  debilitant ; talia  sunt  cibus  parcior, 
parumve  nutriens,  exinanitiones  immodicae,  prae- 
sertim sanguinis,  aer  stagnans,  calor  nimius,  fri- 
gus praecipue  humidum  ; pathemata  reprimentia, 
nimirum  moestitia,  solicitudo,  pudor,  metus ; hinc 
videmus  puerperas  innuptas,  quae  vel  seductae 
vel  stupratae  fuerant,  prae  caeteris  malo  proclives 
esse ; in  talibus  quoque  sanatu  difficilior  morbus 
evadit,  quia  haec  causa  nunquam  non  agit. 

Partus  tardi  ac  difficiles,  et  instrumentorum 
usus  intempestivus,  haud  immerito  accusantur, 

* Vide  “ Facts  and  Observations  relative  to  the  Fe- 
ver  commonly  called  Puerperal.  By  John  Armstrong, 
M.  D.” 

obstetrix  imprudens  atque  ignara  hic  etiam  no- 
tari debet ; utpote  quas  multum  injurias,  partum 
accelerando,  utero  saepissime  infert.  Quicquid  in- 
ducit plethoram  vel  auget,  huic  febri  etiam  cor- 
pus opportunius  reddit ; igitur  cibus  animalis  et 
liquores  spirituosi  liberius  sumpti,  vita  segnis  ac 
desidiosa,  alvus  tarda,  et  omnia  quae  plenitudini 
favent,  prassertim  enumeranda  sunt. 

Doctor  Young,  Edinensis,  pro  causa  conta- 
gionem sui  generis  posuit,  puerperis  propriam, 
et  ait  pestem  in  Nosocomio  Regio  pro  multis  annis 
nec  grassari,  sed  semel  exortam  fere  singulas 
puerperas  infestare : contra  Hulme,  prorsus  ne- 
gat morbnm  contagiosum  esse,  et  haec  verba  ha- 
bet : The  Puerperal  Fever  is  not  a contagious 

disease,  any  more  than  the  Iliae  Passion,  a Pleu- 
risy,  a Nephritis,  or  an  inflammation  in  any  other 
part  of  the  body  Si  mihi  judicare  liceat, 
opinioni  hujus  accederem ; quia  nusquam  exem- 
plum vidi,  in  quo  morbus  a contagione  oriri  visus 
est,  quamvis  magna  erat  frequentia  inter  integras 
ac  aegras,  imo  febricitans  interdum  inter  duas  de- 
cubuit, quae  nulla  morbi  symptomata  ostenderunt. 


* Vide  Hulme,  op.  cit. 

DE  DIAGNOSI. 

Quoniam  maximum  est  periculum,  si  Febris 
Puei*perarum  cum  aliis  morbis  confundatur  par- 
turientes afficientibus,  quomodo  ab  iis  dignosci 
potest,  in  hac  dissertationis  parte  memorare  ne- 
cesse  sit.  A doloribus  post  partum  supervenien- 
tibus distinguere  possumus,  dolore  acuto  et  con- 
tinuo supra  totum  abdomen  illam  comitante, 
dum  hi  nunc  omnino  cessant,  iterumque  quod- 
dam post  intervallum  redintegrantur,  qui  sine 
ulla  febre,  aut  tensione  abdominis  circa  pubem, 
lumbos,  aut  femora  observantur ; etiam  non  impe- 
ditur respiratio ; pulsus  arteriarum  raro  celeres  in- 
veniuntur, coactusque  sanguis  utero  expellitur. 

Haec  febris  ab  ea  quam  apud  scriptores  sub 
nomine  Febris  Lactecc  invenimus,  dignoscatur 
vehementissimo  abdominis  dolore,  tactusque  qui- 
dem levissimi  impatientia,  lactis  suppressione, 
mammis  flaccidis  et  relaxis  quae  in  illa  semper 
occurrunt,  dum  in  hac  dolor  abdominis  abest,  et 
lac  secernitur  cum  plenitudine,  tensione,  ac  dolore 
mammarum ; praeterea  in  illa  vires  magis  fran- 
guntur, et  pulsus  arteriarum  celeriores  sunt, 
quam  in  Febre  I jacte  A. 

A Colica  facile  distingui  posset,  dolore  abdo- 
minis nunquam  cessante,  auctoque  si  pressura 
fiat,  pulsu  vix  numerando,  pallore  vultus,  dejec- 
tionibus spumosis  quae  Febrem  Puerperarum 
comitantur ; aegra  quoque  in  lecto  sese  movere 
mavult : dum  in  colica,  dolores  nunc  omnino  ces- 
sant, et  intervallis  redeunt,  atque  pressura  levan- 
tur, aegra  in  eodem  situ  etiam  brevi  pro  tempore 
nec  manet,  sed  circiter  lectum  torquet,  vultus  ru- 
bidus et  tumidus  fit  dum  dolor  adest. 

Febris  modica,  cutis  pruriens,  et  praesertim  ab- 
domen haud  tactus  impatiens,  satis  distinguunt 
Febrem  Miliarem,  ab  illa,  de  qua  sermo  est ; nam 
quamvis  ingens  anxietas,  et  suspirium  frequens 
Miliarem  antecedunt,  tamen  his  eruptio  levamen 
plerumque  affert. 

Ab  Hysteritide  Febris  Puerperarum  discrimi- 
netur, dolore  nec  regioni  hypogastricas,  nec  ulli 
certae  parti  affixo,  sed  per  totum  abdomen  va- 
gante ; etiam  in  illa  si  pressura  fiat  extra  abdomi- 
nis parietes,  uterus  nec  distingui  posset ; sed  in 
hac  dolor  imam  partem  abdominis  tantum  inva- 
dit, et  uterus  digitis  impressus,  major  solito  et 
durior  videtur ; si  per  vaginam  exploratio  fiat,  os 
uteri  praeter  naturam  sentiens  ac  calidum  a tactu 
dolet. 

Ili  praecipui  esse  morbi  mihi  videntur,  qui 
ullam  Febris  Puerperarum  similitudinem  ha- 
beant ; tamen  observare  licet,  dejectiones  prae- 
ter naturam  putridas  et  spumosas  coloris  argillae, 
symptomatibus  (alibi  enumeratis)  conjunctis, 
quum  adsit  dubitatio,  optima  signa  esse,  quibus 
Febris  Puerperarum  dignoscatur. 

DE  PROGNOSI. 

i 

Quoties  hic  morbus  nosocomia  pervagatur, 
prognosis  habenda  est  infausta,  et  nisi  sub  ini- 
tium curatio  adhibeatur  idonea,  saepissime  brevi 
lethalis  evadit.  De  hac  re  Doctor  Clarke  ait, 
“ When  tlie  disease  is  epidemic,  not  one  out  of 
six  recovers,  and  scarcely  any  disease  is  known, 
except  the  plague,  which  kills  so  rapidly 

Hinc  medicos  summa  ope  niti  oportet,  ne  de 
futuro  morbi  eventu  percunctantibus  vanam 
spem  injiciant ; nam  quamvis  exitus  faustissimus 
videatur,  tamen  dubius  reputari  debet,  propter 
remissiones  fallaces  quae  morbum  comitantur. 


* Vide  “ Practical  Essays  on  Pregnancy,  by  John 
Clarke,  M.  D.v> 

Quo  longius  a partu  distet  febris  accessus,  eo  ma- 
gis exitus  laetus  sperandus  est,  quia  debilitas  ne- 
que tam  magna  adest,  neque  abdomen  tam  tumi- 
dum evadit ; sed  praecipue  pulsu  et  spiritu  exitus 
denunciandus  est,  nec  aliorum  signorum  remis- 
sioni fidendum,  nisi  minuatur  pulsus,  spiritusque 
frequentia.  Pulsus  parvi  debiles  et  frequentes, 
praesertim  si  respiratione  contracta  ac  difficili 
aegra  laboret,  fatum  instare  praenuntiant ; silentio 
neque  praetereunda  verba  Doctoris  Armstrong, 
qui  ait,  “ When  the  pulse  becomes  extremcly 
weak  and  compressible,  and  rises  above  one  hun- 
dred  and  sixty,  when  there  are  frequent  vomit- 
ings  of  a coffee-coloured  fluid,  an  increase  of  ab- 
dominal  distention,  repeated  shiverings,  aud  a 
cold  damp  skin,  the  case  may  be  considered  des- 
perate 

Dolor  et  abdominis  tumor  purgantibus  haud 
sublati,  vel  dolor  subito  desinens  cum  tumore 
crescente,  animus  magis  magisque  anxius  et  de- 
pressus, vomitus  importunissimus,  lochia  in  toto 
suppressa  aut  vitiata,  maculae  erysipelatosa;  circi- 
ter cubitorum  ac  genuum  juncturas,  viresque 


* Vide  Akmstkoxg,  op.  cit. 


U DE  FEBltE  PUERPERARUM. 

prostratae,  exitum  exitialem  semper  denunciant. 
Alvus  per  totum  morbum  adstricta  pessimi  est 
ominis;  liaud  melioris  quoque  sunt  dejectiones 
nigrae  et  spumosae,  quae  si  muliere  inscia  elaban- 
tur periculum  ingens  adesse  monstrant.  Contra 
vero  quum  alvus,  ab  initio  soluta  fuerit,  et  symp- 
tomatum levamen  singulis  succederit  sedibus ; 
dejectionesque  naturalibus  similes  reddantur  ; et 
pulsus,  qui  antea  celer  et  debilis  fuerat,  tardior 
nunc  plenior  et  validior  evadit,  respiratione  eodem 
tempore  sine  molestia  perfecta,  et  dolore  capitis 
omnino  submoto  exitum  haud  infelicem  demon- 
strant. Si,  dolore  decedente,  totum  corpus  sudor 
lenis  humectet,  si  vires  redeant,  et  vomitus  desi- 
nat, nil  tum  periculi  timendum  est.  Diarrhoea 
post  primum  febris  accessum  aegrotam  invadens, 
tardiore  arteriarum  pulsu  paulatim  superveniente, 
lactis  et  lochiorum  regressus  (si  priusquam  peni- 
tus cessassent),  optime  portendunt. 

DE  PROPHYLAXI. 

Permagni  nobis  semper  interest,  venienti  oc- 
currere morbo,  tanto  periculo  stipato ; igitur  de 
apta  mulierum  tractatione,  et  ante  et  post  partum, 

paucis  disserendum  est.  Mulier  ex  tempore  quo 
gravida  fit,  usque  ad  ultimum  fere  graviditatis 
diem,  modica  uti  exercitatione  debet,  utpote  quae 
corpori  multum  roboris  adjicit,  perspirationem 
augendo  et  circuitum  sanguinis  aequum  promo- 
vendo. Alvus  adstricta  vel  praeter  naturam  solu- 
ta studiose  vitanda  est,  et  si  non  indies  saltem 
semel  moveatur,  auxilium  ex  remediis  laxantibus 
petendum  est,  veluti  oleo  ricini,  electuario  cassiae 
sennae,  vel  enematibus  parum  stimulantibus. 
Calor  nimius  quoque  evitandus  est,  quippe  qui 
corpus  multum  debilitat,  relaxatque.  Partu  jam 
effecto,  nihil  magis  neeessarium  esse  videtur, 
quam  summam  aegrotantis  diaetae  attentionem 
praebere,  quia  absente  medico,  nutrix  imperita 
vel  parum  prudens  seaepissime  febrem  movet,  in- 
epte stimulantia  et  cardiaca  administrando,  pu- 
tans omnino  necessaria  esse  ad  vires  reficiendas. 
Somnus  omnibus  modis  eliciendus  est,  quibus 
tuto  uti  possumus ; ab  omni  itaque  strepitu  amo- 
veri aegram  oportet.  Quaecunque  animum  agi- 
tant, vel  deprimunt,  quaecunque  tunc  temporis 
solicitudinem  excitant,  quaecunque  demum  men- 
tem subito  afficere  possunt,  sive  sint  laeta  sive 
tristia,  summa  cura  effugienda  sunt.  Si  alvus 

non  sponte  dejecerit,  enema  vel  medicamentum 
quod  eam  leniter  solvet,  adhibere  idoneum  est. 
Humiditas  et  immunditia  omnigena,  quaecunque 
aera  cubiculi  corrumpere  valeant,  celeriter  amo- 
veri debent ; et  cum  haec  febris  funestissima  in 
nosocomiis  grassetur,  summa  cura  ad  ventila- 
tionem et  munditiam  attendere  opus  est.  Quan- 
do hoc  malum  in  Nosocomio  Eblanae  ingruit, 
Doctor  Labatt,  nuper  praefectus,  jussit  toralia 
amoveri  et  lavari,  ac  cubicula  fumigari,  fenestris 
et  foribus  die  noctuque  apertis,  aeris  ventila- 
tionem liberam  admitti,  atque  muros  ac  laquearia 
cum  calce  albicari,  et  omnia  lignea  pingi. 

DE  RATIONE  MEDENDI. 

Ex  omnibus  morbis  qui  medici  curam  postu- 
lant, forsitan  nullus  magis  promptam  validamque 
opem  desiderat  quam  Febris  Puerperarum ; hic 
enim  nullum  tempus  morandi,  nisi  principiis  ob- 
stetur, “ sero  medicina  paratur quoniam  cito 
omnia  in  ruinam  trahit.  In  primo  mali  stadio, 
cum  aegra  magno  abdominis  dolore  vexatur,  et 
pulsus  arteriarum  centies  et  vicies,  imo  aliquando 
centies  et  quinquagies  horae  sexagesima  parte 
moventur,  ac  sanguis  nequaquam  motu  squali  et 

leni  circumfluere  videtur,  sed  digitum  arteriae 
impositum  fortiter  ferit,  sanguinis  detractio,  tum 
localis  tum  generalis,  maximum  praebet  auxilium. 
De  sanguinis  detractione  in  hoc  morbo  tamen 
multum  controvertitur,  nam  usus  ejus  aliquibus 
maxime  commendatur,  dum  ab  aliis  ut  remedium 
periculosissimum  habetur.  Doctor  Denman, 
priorem  sententiam  laudibus  cumulat,  et  haec 
verba  habet : “ It  is  in  general  absolutely  neces- 
sary  to  bleed  in  the  beginning  of  the  Pucrperal 
Fever,  and  we  may  then  avail  ourselves  of  the 
advantage  which  this  operation  affords  vvith  equal 
safety  and  propriety,  as  in  any  other  inflamma- 
tory  disease,  under  other  circumstances 

Contra,  Doctor  Clarke  ait : “ Bleeding  from 
the  system  has  always  been  attended  with  mani- 
fest  disadvantage,  although  it  has  been  tried  in 
patients  who  have  been  apparently  strong  and 
plethoric  before  j\”  Hanc  litem  inter  tam  mag- 
nos auctores  componere  nec  spero ; sed  si  milii  ju- 
dicare liceat,  sanguinis  detractio  primo  morbi  ac- 


* Vide  Denman’s  Introduction  to  Midwifery. 
-f*  Vide  Clabke’s  Practical  Essays. 

cessu  utilissima  visa  est ; et  in  Nosocomio  Eblan* 
unciae  viginti  e brachio  plerumque  missae  erant, 
hirudinibus  numero  a sexaginta  ad  octo- 
ginta eodem  tempore  abdomini  applicatis.  Si 
post  sanguinis  detractionem,  pulsus  arteriarum 
minus  frequentes  evadant,  sed  pleniores  et  vali- 
diores, patet  evacuationem  fructu  usurpatam  esse. 
Balneum  tepidum  et  fomenta  calida  abdomini 
imposita  magnopere  prosunt,  quia  dolor  ab  iis  le- 
vatur, et  sanguis  ab  internis  ad  partes  externas 
elicitur. 

Purgantia  tempestive  et  caute  exhibita,  ple- 
rumque maximum  levamen  afferunt,  irritationem 
ex  faecibus  orientem  retentis  tollendo,  atque  cor- 
ruptos evacuando  humores  qui  in  intestinis  adsint. 
De  usu  alvum  purgandi  diu  et  multum  certatum 
fuerat,  quia  Diarrhoea  debilitatem  inducere,  et 
exitum  properare  visa  est.  Sed  haec  conclusio  te- 
mere deducta  erat,  quoniam  experimentis  viri  pe- 
ritissimi  Doctoris  Hamilton  *,  purgantia  caute 
administrata  in  typho  (morbo  ad  debilitatem 
maxime  vergente),  non  solum  non  vires  minuunt, 


* Vide  Hamilton  on  Purgatives. 

sed  eas  plane  reficiunt,  materiem  faecosam  ex  al- 
vo dejiciendo,  saepissime  fomitem  morbi  ipsius, 
causamque  plurimi  doloris. 

Cathartica  impigra  morbi  initio  administrari 
debent,  talia  sunt,  Submuriatis  Hydrargyri,  et 
Pulveris  Convolvuli  Jalapae,  a a gr.  x,  cum 
Olei  Menthae  Piperitae  gtt.  ij,  sub  forma  boli ; et 
horas  post  duas,  cyathus  vinosus  hujusce  mis- 
turae: 

R Infus.  Cassiae  Sennae  § viij. 

Mannae  optimae  ? i. 

Electuari  Scammonii  3 ij-  M, 

Postquam  alvus  bene  purgata  fuerit,  acria  omit- 
tenda sunt  cathartica,  quia  ad  tormina  excitanda 
proclivia  sunt ; idcirco  leniora  usurpari  debent,  ut 
alvus  usque  soluta  teneatur ; et  ad  hoc  efficiendum 
infra  scripta  mistura  maxime  efficax  ; 

R Subcarb.  Sodae  3 ij. 

Succi  Citri  Medicae  quant.  sufficiat ; 

Tartrat.  Potassae  3 j. 

Aq.  Menth.  sativae  5 viij.  M. 

Sumat  aegra  cochleare  magnum  quaque  hora. 

Si  aegra  (ut  plerumque  evenit)  tympanitide 

torqueatur,  Oleum  Terebinthinae  rectificatum,  atl 
drachmas  sex  vel  octo,  cui  adjiciendus  est  Olei 
Ricini  par  modus,  maximo  fructu  adhibeatur; 
vel  duae  ex  sequentibus  pilulis  quarta  quaque 
hora. 

Bc  Ferulae  Assaefoetidae, 

Submur.  Hydrarg. 

Extract.  Coloc.  Comp. 

Camphorae  aa  3 ss.  M.  Fiat  massa,  in 
pilulas  xxiv  dividenda. 

Quidam  medici  putant  Oleum  Terebinthinae 
in  dosibus  magnis  administratum,  et  pannos  laneos 
cum  eo,  et  aqua  calida  madefactos,  abdomini  ap- 
plicatos, optimum  esse  remedium. 

Enemata  emollientia  intervallis  injecta  non 
modo  alvum  facilem  tenent,  sed  etiam  intestina, 
partesque  vicinas  dolentes,  grate  fovent ; et  si  ven- 
triculi irritabilitas  purgantia  respuerit,  multum 
conferre  possunt ; si  tormina  et  tenesmus  aegram 
vexent,  enema  anodynum  haud  raro  indicatur. 

Diaphoretica  interdum  maxime  prosunt,  prae- 
sertim si  cutis  arida  sit,  et  urgeat  sitis,  quippe 
quae  sanguinem  ad  summum  corpus  evocant,  et 
sudorem  eliciunt.  Igitur  Pulvis  Antimonialis, 

vel  Pulvis  Ipecacuanhae  c,  Opio  effectus  praestat 
felices ; ac  haustus  effervescens  ex  Sodae  Carbo- 
nate  et  succo  Citri  Medicae,  cum  pauxillo  Vini 
Tartratis  Antimonii  adjecto,  utilissimus  est. 

Epispastica  silentio  haud  praetereunda  sunt, 
nam  multi  de  eorum  utilitate  in  aliis  inflamma- 
tionibus ratiocinantes,  in  hac  quoque  ea  multum 
commendant ; sed  corpore  in  hoc  morbo  valde  irri- 
tabili existente,  timendum  est  ne,  stranguriam  in- 
ducendo, permultum  incommodi  aegrotae  afferant. 

In  secundo  hujus  mali  gradu,  scilicet  quan- 
do summa  adest  debilitas,  diarrhoea  ac  vomi- 
tu eodem  tempore  miserrimam  vexantibus,  ad 
Opium  et  Vinum  confugiendum  est,  quorum 
usus  debilitate  periculosa  urgente  nunquam  dif- 
ferendus est.  Opium  ore  et  ano  receptum  maxime 
proderit,  quia  dolorem  leniendo  et  aegram  sopien- 
do, vires  lapsas  spiritumque  oppressum  reficit ; 
observatione  tamen  dignum  est  diarrhoeam,  si  do- 
loribus levamen  afferat,  non  nisi  cautissime  cohi- 
bendam esse ; si  autem  ea  praesente  vires  pros- 
terni videantur,  et  abdomen  tumidum  dolensque 
perstet,  quam  cito  reprimi  debeat ; et  ad  hoc  effi- 
ciendum nil  enematibus  emollientibus  ex  jusculo 

bovino  tenui,  aut  decocto  amyli  compositis,  prae- 
stat. 

Saepissime  accidit  astringentia,  et  etiam  opiata, 
etsi  ample  administrata,  ad  diarrhoeam  cohiben- 
dam nequaquam  valere,  quod  non  evenisset,  si 
materies  irritans  (hujusce  diarrhoeae  causa)  ab 
intestinis  expulsa  fuisset. 

Si  singultus  et  subsultus  tendinum  molesti 
sint,  periculosissimi  habendi,  et  ad  remedia  anti- 
spasmodica  confugiendum,  talia  sunt  Moschus, 
Camphora,  -Ether,  Castor ; atque  uncia  hujus  mis- 
turae secunda  quaque  hora  administrata,  vel  ur- 
gente spasmo,  optime  conveniet ; 

Be  Mist.  Camphorae  ^ viij. 

JEtheris  Sulphurici  5 ij. 

Syrupi  Croci  3 s. 

Tinct.  Castor.  5 ss.  M. 

Per  totum  morbi  decursum  aegra  victu  leni  et 
nutriente  sustinenda  est,  exigua  copia  eodem 
tempore  sumpta,  et  saepius  repetita ; carnes  vero 
cibique  ex  iis  parati  caute  admittendi.  Omnia 
farinacea  maxime  idonea  sunt,  quibus  (si  vires  ar- 
tuum valde  imminutae  sint)  vini  pauxillum  adji- 
ciatur ; cum  autem  ventriculus  satis  restitutus 

erit,  juscula  carnesque  tenues  permittere  licebit. 
Si  alvus  adstricta  sit,  postquam  morbus  iri  melius 
tendere  coeperit,  mitiora  purgantia  usurpentur. 

Aer  purus  libere  in  cubiculum  admissus 
aegram  valde  exhilarat,  nam,  ut  ait  celeberrimus 
Gregory,  “ Purus  praeterea  aer  corpus  reficit 
atque  refrigerat,  vires  fortasse  multum  labefactas 
confirmat,  cibi  appetitum  et  concoctionem  juvat, 
et  putredini  fortiter  occurrit,  praesertim  frigidu- 
lus.” 


FINIS. 

